ฮั่งเส็งปิดบวก 37.27 จุด จากคาดการณ์จีนผ่อนนโยบาย
ฮั่งเส็งปิดบวก 37.27 จุด จากคาดการณ์จีนผ่อนนโยบาย
14 พ.ค. 2558

ดัชนีฮั่งเส็งตลาดหุ้นฮ่องกงปิดตลาดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 37.27 จุด หรือ 0.14% ปิดวันนี้ที่ 27,286.55 จุดเนื่องจากมีกระแสคาดการณ์ว่าจีนจะใช้มาตรการผ่อนคลายนโยบายเพิ่มเติม หลังยอดการปล่อยสินเชื่อครั้งใหม่ของจีนขยายตัวต่ำกว่าที่คาดการณ์
ธนาคารกลางจีนเปิดเผยว่า การปล่อยกู้ใหม่สกุลเงินหยวนของจีนในเดือนเม.ย.แตะระดับ 7.079 แสนล้านหยวน (1.1418 แสนล้านดอลลาร์สหรัฐ) ซึ่งเพิ่มขึ้น 1.855 แสนล้านหยวนจากช่วงเดียวกันของปีก่อน โดยก่อนหน้านี้ นักวิเคราะห์คาดการณ์ว่าตัวเลขจะอยู่ที่กว่า 9 แสนล้านหยวน